นิกเกอิปิดบวก 16.01 จุด หลังหุ้นพลังงานแข็งแกร่ง
นิกเกอิปิดบวก 16.01 จุด หลังหุ้นพลังงานแข็งแกร่ง
16 เม.ย. 2558

ดัชนีนิกเกอิตลาดหุ้นโตเกียวปิดขยับขึ้นในวันนี้ โดยดัชนีนิกเกอิปรับขึ้น 16.01 จุด หรือ 0.08% ปิดที่ 19,885.77 จุดเนื่องจากการพุ่งขึ้นของราคาน้ำมันดิบได้ช่วยหนุนหุ้นกลุ่มพลังงานดีดตัวขึ้น
ในช่วงแรกนั้น ดัชนีนิกเกอิเคลื่อนไหวในแดนบวกในช่วงสั้น หลังจากตลาดหุ้นยุโรปและสหรัฐปิดในแดนบวกเมื่อคืนนี้ แต่หลังจากนั้น ดัชนีนิกเกอิได้อ่อนแรงลง เนื่องจากเงินเยนแข็งค่าขึ้นเมื่อเทียบกับดอลลาร์
อย่างไรก็ตาม ดัชนีนิกเกอิดีดตัวขึ้นสู่แดนบวกได้อีกครั้งในช่วงบ่าย เนื่องจากหุ้นกลุ่มเหมืองแร่และกลุ่มพลังงานดีดตัวขึ้นตามราคาน้ำมันดิบ โดยหุ้นอินเป็กซ์ พุ่งขึ้น 5.4% และหุ้นเจเอ็กซ์ โฮลดิงส์ ทะยานขึ้น 3.9%
หุ้นกลุ่มสายการบินร่วงลง เนื่องจากความวิตกกังวลที่ว่า การพุ่งขึ้นของราคาน้ำมันดิบจะส่งผลให้ต้นทุนเชื้อเพลิงปรับตัวสูงขึ้น โดยหุ้นเจแปน แอร์ไลน์ส ดิ่งลง 2%
        